**Hankeleping**

**Veevõtukoha projekteerimine ja ehitamine**

Valgas kuupäev digiallkirjas

**Valga Vallavalitsus,** registrikood 77000507 (edaspidi tellija), asukohaga Puiestee tn 8, Valga, 68203, mida esindab põhimääruse alusel vallavanem Monika Rogenbaum ja……………., registrikood **…………** (edaspidi töövõtja),asukohaga ………………….., mida esindab põhikirja alusel juhatuse liige ……….., keda edaspidi koos ja ühiselt nimetatakse Pooled ning eraldi kui Pool, sõlmisid alljärgneva töövõtulepingu (edaspidi leping):

**1. Lepingu objekt**

1.1 Lepingu objektiks on „**Valga valla Raavitsa küla tuletõrje veevõtukoha projekteerimine ja ehitamine“** (edaspidi Töö).

1.2. Lepingul on selle sõlmimise hetkel järgmised lisad:

1.2.1. lisa 1 – töövõtja poolt esitatud pakkumus ………….

1.2.2. lisa 2 –hanke dokumendid.

1.3. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest.

**2. Tööde teostamine**

* 1. Töövõtja alustab töödega pärast lepingu allkirjastamist.
	2. Tööde üleandmise lõpptähtaeg on kuus kuud peale lepingu sõlmimist.

**3. Maksetingimused**

3.1 Tellija kohustub tasuma nõuetekohaselt teostatud tööde eest töövõtja poolt esitatud e-arve alusel **………..** (*sõnades* eurot) koos käibemaksuga (edaspidi tasu).

3.2 Tellija kannab tasumisele kuuluva summa üle 14 (neljateistkümne) päeva jooksul alates e-arve esitamisest.

3.3 Tellija ei tee töövõtjale ettemakseid.

**4. Töö üleandmine ja vastuvõtmine**

4.1 Töövõtjal on õigus taotleda tellijalt tööde lõplikku vastuvõtmist, kui tööd on lõpetatud ja tellijale on esitatud kogu tööde vastuvõtmiseks ja ekspluateerimiseks vajalik dokumentatsioon.

4.2 Tööde vastuvõtmisel kontrollib tellija tööde vastavust lepinguga sätestatud tingimustele ja teeb vastava otsuse, mis vormistatakse kahepoolse kirjaliku aktiga. Puuduste aktile lisatakse protokoll nendest puudustest, mis on tulnud ilmsiks tööde vastuvõtmisel. Protokollis fikseeritakse vigade ja puuduste parandamise viis ja aeg. Juhul kui tellija tööde teostamise kvaliteedi osas pretensioone töövõtjale käesolevast punktist tuleneva tähtaja jooksul ei esita, loetakse tööd tellija poolt vastu võetuks 5 (viie) tööpäeva möödumisel töövõtja poolt tellijale kirjaliku tööde üleandmise akti saatmise/esitamise kuupäevast.

4.3 Kui tööde vastuvõtmisel avastatakse puudusi, lükkub vastuvõtmine edasi kuni puuduste kõrvaldamiseni. Puuduste kõrvaldamisel teavitab töövõtja sellest tellijat, misjärel toimub uus tööde vastuvõtmise hindamine käesoleva lepingu punktis 4.2. sätestatud korras.

4.4 Poolte esindajate pool allkirjastatud tööde vastuvõtmise akt on aluseks töövõtja poolt arve esitamisele.

**5. Kohustused ja õigused**

5.1 Töövõtja kohustub teostama punktis 1 loetletud tööd tähtaegselt ja nõuetekohaselt.

5.2 Tellijal on õigus igal ajal teostada kontrolli teostatavate tööde käigu üle.

**6. Garantii**

Garantiiaeg tööle algab üleandmise-vastuvõtmisakti allakirjutamise päevale järgnevast päevast ja kehtib 24 (kakskümmend neli) kuud.

**7. Vastutus**

7.1 Juhul, kui töövõtja viivitab tööde üleandmisega üle lepingu punktis 2 sätestatud tähtaja, on tellijal õigus nõuda leppetrahvi 0,05% päevas tasumisele kuuluvast summast iga tööde üleandmisega viivitatud päeva eest. Tellija võib tasumisel vähendada töövõtjale makstavat tasu leppetrahvi summa võrra.

7.2 Juhul, kui tellija viivitab töövõtjale tasu maksmisega üle lepingu punktis 3.2. sätestatud tähtaja, on töövõtjal õigus nõuda tellijalt viivist 0,05 % päevas tasumisele kuuluvast summast iga tasumisega viivitatud päeva eest.

**8. Lepingu lõpetamine**

8.1. Leping lõppeb mõlema poole lepingust tulenevate kohustuste täitmisel.

8.2. Lepingu võib lõpetada poolte kokkuleppel ning Eesti Vabariigi seadusandluses ettenähtud alustel.

8.3. Kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud üleandmise tähtajast, on tellijal õigus lepingust taganeda ilma töövõtjale kokkulepitud tasu maksmata ja lepingu ülesütlemisest tuleneva kahju hüvitamiseta ning nõuda töövõtjalt sisse tekitatud kahju.

**9. Vääramatu jõud**

9.1. Kohustuste rikkumine on vabandatav, kui pool rikkus kohustust vääramatu jõu tõttu.

9.2. Vääramatu jõud on asjaolu, mida pool ei saanud mõjutada ja mõistlikkuse põhimõttest

Lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks (nagu loodusjõud, sõjaolukord vm. võlaõigusseaduse § 103 lg 2 nimetatud asjaolud).

9.3. Kui vääramatu jõu mõju on ajutine, on lepingu rikkumine vabandatav üksnes aja vältel, mil vääramatu jõud lepingu täitmist takistas.

**10. Poolte esindajad**

10.1. Tellija vastutavaks isikuks on Urmas Möldre, kes kirjutab alla tööde üleandmis-vastuvõtmisaktidele (Urmas.Moldre@valga.ee, tel 5348 7880).

10.2. Töövõtja vastutavaks esindajaks on …………. (……………).

**11. Lõppsätted**

11.1. Leping jõustub allkirjastamise hetkest ja kehtib kuni lepingust tulenevate kohustuste täitmiseni.

11.2. Lepingut võib muuta või täiendada ainult poolte sellekohase kirjaliku kokkuleppe alusel.

11.3. Lepingu võib lõpetada poolte kokkuleppel ning Eesti Vabariigi seadusandluses ettenähtud alustel.

11.4. Kõik lepingust tulenevad erimeelsused püütakse lahendada läbirääkimiste teel. Kui kokkulepet ei saavutata, lahendab vaidluse esimeses astmes Tartu Maakohus.

**12. Poolte rekvisiidid**

12.1. Pooled on kohustatud viivitamata teavitama teist poolt muudatustest alltoodud andmetes.

12.2. Poolte esindajate allkirjad.

**Tellija: Töövõtja:**

Valga Vallavalitsus

77000507

**Monika Rogenbaum**

*/allkirjastanud digitaalselt/ /allkirjastanud digitaalselt/*